Valtakirja A. Hj. I. Tengenille reistraattorinvirkaan
N:o 6754/719  S.D.

55/18 A.D.V.K. 1919

1919, marraskuun 21 päivänä.

Valtakirja Maatalousministeriön ekspeditöörille A. Hj. I. Tengenille Valtioneuvoston kanslian reistraattorinvirkaan.

  Valtioneuvosto tekee tiettäväksi: Koska Valtioneuvoston kanslian avointa anomusasiain reistraattorinvirkaa täytettäessä Valtioneuvoston huomioon on tullut Maatalousministeriön ekspeditööri Aarne Hjalmar Ilmari Tengén, niin hänet, ekspeditööri Tengén, täten ja tällä avoimella kirjeellä siirretään ja määrätään Valtioneuvoston kanslian anomusasiain reistraattoriksi, jossa virassa hän saa sen palkan ja ne muut edut, jotka vuosirahasäännön ja asetusten mukaan kuuluvat mainittuun virkaan. Helsingissä, 21 päivänä marraskuuta 1919.

Pääministeri J. H. Vennola.

./. Artur Degerholm.

</div>

Lähde
 Kansallisarkistossa oleva valtioneuvoston kanslian puhtaaksikirjoitetut kirjekonseptit 1919, Db:1.

Valtioneuvoston kanslian kirjeet